VARDO IR PAVARDĖS KEITIMO PASLAUGOS TEIKIMO APRAŠYMAS

|  |  |  |
| --- | --- | --- |
| Eil. Nr. | Pavadinimas | Aprašymo turinys |
| 1. | Administracinės paslaugos kodas | CM 15 |
| 2. | Administracinės paslaugos versija | CM 15 versija 2 |
| 3. | Administracinės paslaugos pavadinimas | Vardo ir pavardės keitimas |
| 4. | Administracinės paslaugos apibūdinimas | Vardui ir (ar) pavardei pakeisti užvedama vardo ir (ar) pavardės pakeitimo byla į kurią dedamas prašymas ar per MEP informacinę sistemą pateikto elektroninės formos prašymo nuorašas ir kurioje surenkama visa reikalinga informacija, susijusi su vardo ir (ar) pavardės keitimu. Byla baigiama nustatytos formos išvada dėl vardo ir (ar) pavardės pakeitimo. Teisės aktų numatytais atvejais reikia gauti Lietuvos Respublikos teisingumo ministerijos leidimą, išvada kartu su byla siunčiama Teisingumo ministerijai.  Vardo ir (ar) pavardės pakeitimas registruojamas sudarant asmens paskutinio civilinės būklės akto įrašo pakeitimo ar papildymo įrašą. |
| 5. | Teisės aktai, reguliuojantys administracinės paslaugos teikimą | 1. Lietuvos Respublikos civilinės būklės aktų registravimo įstatymas;  2. Lietuvos Respublikos civilinis kodeksas;  3. Lietuvos Respublikos civilinio proceso kodeksas;  4. Lietuvos Respublikos Vyriausybės 2016 m. gruodžio 28 d. nutarimas Nr. 1274 „Dėl Lietuvos Respublikos Vyriausybės 2000 m. gruodžio 15 d. nutarimo Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“ pakeitimo“;  5. Lietuvos Respublikos teisingumo ministro 2016 m. gruodžio 28 d. įsakymas Nr. 1R-333 „Dėl asmens vardo ir pavardės keitimo taisyklių patvirtinimo“;  6. 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo; |
| 6. | Informacija ir dokumentai, kuriuos turi pateikti asmuo | 1. nustatytos formos prašymas pakeisti vardą ir (ar) pavardę;  2. Kiti dokumentai:  2.1. **Kai pavardė keičiama į tėvų, senelių ar prosenelių pavardę,** civilinės metrikacijos įstaigai turi būti pateikiami civilinės būklės aktų įrašus liudijantys dokumentai, įrodantys, kad konkretus pareiškėjo protėvis turėjo jo pageidaujamą įgyti pavardę, jeigu šie duomenys nėra įtraukti į Lietuvos Respublikos gyventojų registro duomenų bazę.  2.2. **Kai pavardė keičiama į globėjo ar rūpintojo, patėvio ar pamotės pavardę,** civilinės metrikacijos įstaigai turi būti pateikiami dokumentai, pagrindžiantys, kad konkretus asmuo yra pareiškėjo patėvis (pamotė), buvo globėjas (buvo ar yra rūpintojas), taip pat patėvio (pamotės) ar globėjo (rūpintojo) laisvos formos rašytinis sutikimas dėl pareiškėjo pavardės pakeitimo.  2.3. **Kai vardas ar (ir) pavardė pakeičiama užsienio valstybėje**, civilinės metrikacijos įstaigai turi būti pateikiami dokumentai, pagrindžiantys, kad pareiškėjo pavardė **ar (ir) pavardė** pakeista užsienio valstybėje ir asmens nuolatinę gyvanamąją vietą užsienio valstybėje ar užsienio valstybės pilietybę patvirtinantys dokumentai.  2.4. Kai keičiamas **jaunesnio kaip 16 metų nepilnamečio vaiko vardas ir (ar) pavardė**, kartu su  nurodytais dokumentais civilinės metrikacijos įstaigai turi būti pateikiamas kito iš turimų tėvų rašytinis sutikimas ir vaiko, jeigu jam yra suėję 10 metų, rašytinis sutikimas. Kito iš turimų tėvų rašytinio sutikimo pateikti nereikia, jeigu jam įsiteisėjusiu teismo sprendimu laikinai ar neterminuotai yra apribota tėvų valdžia.  2.5. Kai keičiamas **jaunesnio kaip 16 metų nepilnamečio vaiko vardas**, kartu su 2.4. punkte  nurodytais dokumentais, civilinės metrikacijos įstaigai raštu turi būti pateikiamas laisvos formos motyvuotas nepilnamečio vaiko tėvų ar vieno iš jų prašymas, kuriame būtų nurodyta, kodėl pageidaujama keisti vardą.  **SVARBU.** Užsienio valstybių institucijų išduoti dokumentai turi būti išversti į lietuvių kalbą ir legalizuoti arba patvirtinti pažyma (Apostille), jeigu Lietuvos Respublikos tarptautinės sutartys ir Europos Sąjungos teisės aktai nenustato kitaip. Jeigu pateikiamos Lietuvos Respublikos ar užsienio valstybių institucijų išduotų dokumentų kopijos, kartu nepateikiant dokumentų originalų, jos turi būti patvirtintos atitinkamai notaro arba Lietuvos Respublikos konsulinio pareigūno, arba kompetentingo užsienio valstybės pareigūno. |
| 7. | Informacija ir dokumentai, kuriuos turi gauti institucija (prašymą nagrinėjantis tarnautojas) | 1.. Valstybinės lietuvių kalbos komisijos išvadą, kai kyla neaiškumų dėl asmenvardžių darybos.  2. Teisingumo ministerijos (Gedimino pr. 30, LT- 01104 Vilnius) leidimą keisti vardą, pavardę.  3. Jeigu civilinės metrikacijos įstaigos archyve nėra civilinės būklės aktų įrašų, kuriuose būtų keičiamas vardas ir (ar) pavardė, civilinės metrikacijos įstaiga turi reikiamus įrašų nuorašus išreikalauti iš kitos civilinės metrikacijos įstaigos ar valstybės archyvo.  Informacija apie pareiškėjo civilinės būklės aktus, yra gaunama iš VĮ Registrų centro informacinės duomenų bazės, *jeigu šie duomenys į minėtą bazę yra įtraukti***.**  Jei civilinės metrikacijos įstaigai ar konsulinei įstaigai pateiktų dokumentų, kuriais remiantis registruojami ar įtraukiami į apskaitą civilinės būklės aktai, ir Gyventojų registro duomenys nesutampa, vadovaujamasi Gyventojų registro duomenimis. |
| 8. | Administracinės paslaugos teikėjas | Civilinės metrikacijos skyrius, Zofija Abucevič,  tel. 8-528- 58322, el.p. [metrikacija@trakai.lt](mailto:metrikacija@trakai.lt) |
| 9. | Administracinės paslaugos vadovas | Civilinės metrikacijos skyriaus vedėjas, tel. 8-528-58322, [metrikacija@trakai.lt](mailto:metrikacija@trakai.lt) |
| 10. | Administracinės paslaugos suteikimo trukmė | 2 mėnesiai, bet tam tikrais atvejais terminas gali būti pratęstas iki 4 mėnesių |
| 11. | Administracinės paslaugos suteikimo kaina (jei paslauga  teikiama atlygintinai) | 12,00 Eur  Įmokos kodas: *52879*  Gavėjas: Valstybinė mokesčių inspekcija prie LR FM  Gavėjo sąskaita:   |  |  | | --- | --- | | Sąskaitos Nr. | Banko pavadinimas | | LT78 7290 0000 0013 0151 | AB „[Citadele](https://www.citadele.lt/)" bankas | | LT74 4010 0510 0132 4763 | AB [DNB bankas](https://www.dnb.lt/) | | LT05 7044 0600 0788 7175 | AB [SEB bankas](https://www.seb.lt/) | | LT32 7180 0000 0014 1038 | AB [Šiaulių bankas](http://www.sb.lt/) | | LT74 7400 0000 0872 3870 | [Danske Bank](http://www.danskebankas.lt/) A/S Lietuvos filialas | | LT12 2140 0300 0268 0220 | [Nordea Bank](http://www.nordea.lt/) AB Lietuvos skyrius | | LT24 7300 0101 1239 4300 | AB [„Swedbank"](http://www.swedbank.lt/) | | LT42 7230 0000 0012 0025 | UAB [Medicinos bankas](http://www.medbank.lt/) |   Įmokos kvite (mokėjimo nurodyme) privalu nurodyti duomenis asmens, kurio vardu pateiktas prašymas, o ne giminaičio ar kito asmens duomenis.  Jei prašymas pateikiamas internetu, prisijungus prie metrikacijos paslaugų informacinės sistemos MEPIS, patartina valstybės rinkliavą sumokėti tik el. paštu arba trumpąja SMS žinute gavus patvirtinimą apie paslaugos atlikimą bei teisingai suformuotą mokėjimo nurodymą. |
| 12. | Prašymo forma, pildymo pavyzdys ir prašymo turinys | Nustatytos prašymų formos (pridedamos) |
| 13. | Informacinės ir ryšių  technologijos, naudojamos teikiant administracinę paslaugą. | Yra galimybė pateikti prašymą naudojantis VĮ Registrų centro Savitarna  [https://mgvdisisorinis.registrucentras.lt](https://mgvdisisorinis.registrucentras.lt/)  Paslaugos perkėlimo į internetą brandos lygis – dvipusės sąveikos lygis. |
| 14. | Administracinės paslaugos  teikimo ypatumai | Civilinės būklės aktų įrašų nuorašai iš užsienio valstybių gaunami Lietuvos Respublikos tarptautinių sutarčių nustatyta tvarka.  Jei civilinės būklės akto įrašas, kuriame būtų keičiamas vardas, pavardė, tautybė, yra prarastas, jis turi būti atkurtas teisės aktų nustatyta tvarka.  Administracinė paslauga yra galutinė. |
| 15. | Administracinių paslaugų teikimo aprašymų įtraukimas į dokumentų apskaitą | Aprašymas įtraukiamas į Trakų rajono savivaldybės administracijos dokumentų apskaitą (bylos indeksas .......; identifikavimo žymuo ........) |